Ziņojums
pie 2024.gada pārskata


Biedrība „Būvmateriālu ražotāju asociācija” (turpmāk – Asociācija), juridiskā adrese Lielirbes iela 17-A, Rīga, LV-1046, reģistrēta LR Uzņēmumu reģistrā 2010.gada 3.martā ar reģistrācijas Nr. 40008154854. 

	Asociācijas darbības joma ir: būvmateriālu ražošanas attīstība, ēnu ekonomikas mazināšana, būvgružu un atgūto materiālu īpatsvara palielināšana, ražošanas ilgtspējas veicināšana.
	
Biedrības darbības mērķi ir: 
	1. biedru interešu pārstāvība valsts pārvaldes orgānos, attiecībās ar citām juridiskām personām, organizācijām un to apvienībām kā Latvijas Republikā, tā arī ārzemēs, abpusējas sadarbības veicināšana un stiprināšana;
	2. Latvijas normatīvo aktu attīstības veicināšana, tādējādi pilnveidojot būvmateriālu ražošanas regulējumu un veicinot valsts atbalstu Latvijas būvmateriālu ražotājiem;
	3. būvmateriālu ražošanas noteikšanas par vienu no valsts prioritārajām nozarēm veicināšana (piemēram, valsts atbalsts importa un eksporta garantijām);
	4. būvmateriālu tirgus izpēte, ieteikumu izstrāde, nozari skarošas informācijas izplatīšana ( t.sk. reklāmas un citu iespieddarbu izdošana); 
	5. būvmateriālu ražotāju uzņēmējdarbības pieredzes, rezultātu apkopošana un publicēšana, tādējādi uzlabojot būvmateriālu ražošanas kvalitāti un vispārējo situāciju būvmateriālu tirgū;
	6. sadarbības ar ārvalstu vēstniecībām stiprināšana, nolūkā veicināt vēstniecību atbalstu Latvijas būvmateriālu ražotājiem, informācijas apmaiņas starp vēstniecībām un Latvijas būvmateriālu ražotājiem uzlabošana, kā arī vēstniecību sniegtās palīdzības izmantošana, tajā skaitā izmantojot vēstniecības kā pārstāvjus, kontaktējoties un sadarbojoties ar ārvalstu komersantiem, kā rezultātā uzlabotos Latvijas eksporta rādītāji;
	7. ētikas kodeksa izstrādāšana, tādējādi uzlabojot būvmateriālu ražošanas nozarē strādājošo komersantu sniegto pakalpojumu kvalitāti;
	8. būvmateriālu kvalitātes standartu un kvalitāti apliecinošu zīmju ieviešana;
	9. savstarpējās sadarbības attīstīšana un koordinēšana starp biedrības dalībniekiem (iepakojuma, energoresursu, pakalpojumi u.c.), tādējādi veicinot veselīgu konkurenci;
	10.izglītības sistēmas atbalstīšana, uzlabojot vispārējo izglītības kvalitāti.

Biedrības valde;
1. Biedrību vada un pārstāv valde, kura sastāv no 1 (viena) valdes locekļa – Valdes  priekšsēdētāja. 
2. Valdes priekšsēdētājam ir tiesības pārstāvēt Biedrību atsevišķi.	
3. Valdes priekšsēdētājs ir tiesīgs izlemt visus jautājumus, kas nav ekskluzīvā  Biedru sapulces un Padomes kompetencē.
8.4. Biedrības Valdes priekšsēdētājs pārzina un vada Biedrības lietas, pārvalda Biedrības mantu un rīkojas ar tās līdzekļiem un pārstāv Biedrību attiecībās ar trešajām personām.

Biedrības „Būvmateriālu ražotāju asociācija” Padomē 2023.gada 29.jūnijā ievēlēti uz divu gada periodu:

	1. SIA „SAKRET” - Juris Grīnvalds , Valdes loceklis.

	2. A/S "Valmieras stikla šķiedra" - Andris Brutāns , Uzraudzības padomes loceklis;

	3. SIA “Schwenk Latvija” - Māris Gruzniņš ,Valdes loceklis; 

	4. SIA "MBBetons" - Normunds Horsts, Padomes priekšsēdētājs; 

	5. SIA „Tenapors” - Marats Ņeverovskis, Valdes loceklis; 

	6. SIA "Knauf" - Arnis Ivanovs , Tehniskais direktors; 

	7. A/S „Latvijas Finieris”- Aigars Veitmans, Valdes loceklis; 
8. SIA "BAUROC" - Māris Cimmermanis, Valdes loceklis; 
9. SIA "Vincents Polyline" - Andris Plociņš,  Valdes loceklis;




[bookmark: _Hlk175824402]    Pārskata periodā tika organizētas 8 valdes sēdes. Valdes sēdes, pamatojoties uz asociācijas biedru izteikto vēlmi, tika organizētas apmeklējot ražošanas uzņēmumus un iestādes, kur vienlaicīgi risinot sēdes dienas kārtībā nosprausto,  sēdes dalībnieki tika iepazīstināti ar attiecīgo uzņēmumu un iestāžu darbu, tai slaitā Schwenk Latvija, RTU Būvniecības un mašīnzinību fakultātes laboratorijām, SIA "Karavela", SIA “Tenax Panel”, A/S "Latvijas Finieris" Kuldīgas ražotne,  SIA "Knauf" jaunā administratīvā ēkuā un ģipškartona ražošana, Pilnsabiedrība Bererix dzelzceļa projekta "Rail Baltica" Rīgas centrālās dzelzceļa stacijas projekta realizācija. 

2024.gadā par BRA biedru asociācijā tika uzņemts uzņēmums “DSG karjeri”. Šā paša gada sākumā sakarā ar uzņēmuma likvidāciju no BRA biedru skaita tika izslēgts uzņēmums SIA “GreenSpace”. Līdz ar to saglabājoties asociācijas biedru skaitam 27. Visi biedri ir juridiskas personas.
2024.gadā valdes sēdēs, kas vienlaicīgi ir arī kopsapulces ar saviem ziņojumiem un referātiem piedalījās:                                                                                                     
[bookmark: _Hlk107401255]1. Rasma Ludziņa (VMKC) – par CFLA izsludinātās atlases  jauno produktu, tehnoloģiju un pakalpojumu izstrādes atbalsta programmas.
2. RTU rektors Tālis Juhna un inovāciju prorektore Liene Briede par universitātes strukturālo reorganizāciju un apmācības procesa maiņu, kas balstīta uz zinātnes un industrijas mijiedarbību
3. LDDK prezidents un SIA "Karavela" valdes loceklis Andris Bite - par uzņēmēju kopīgām interesēm atšķirīgo nozaru attīstības veicināšanā. 
4. Pārsla Dance  (AS “Valmieras stikla šķiedra”) – sniedza pārskatu par ražošanas atkritumu pārstrādes un utilizācijas likumdošanas nepilnībām.
5.Gustavs Kārlis Petris, Mārtiņš Kaļva (SIA “MS Solutions”) – par bieži neapzinātām uzņēmumu digitalizācijas iespējām.
6. Olga Feldmane (EM Būvniecības politikas departamenta direktore) – par situāciju būvniecības nozarē, tai skaitā par likumdošanas izmaiņu aktualitātēm. 
7. Gundars Kuļikovskis (SIA "Zippy Vision" valdes priekšsēdētājs) -  par celtniecības materiālu ražošanas un kvalitātes kontroles automatizāciju, izmantojot datorredzi, mākslīgo intelektu un sensorus.
8. Uldis Biķis (A/S “Latvijas Finieris” padomes priekšsēdētājs) – par eksporta potenciālu caur energoietilpības, darbietilpības un kapitāla ietilpības prizmu
[bookmark: _Hlk11663534]9. Rolands Irklis (A/S “Augstsprieguma tīkls” valdes priekšsēdētājs) – par ilgtspējīgu efektīvu elektroenerģijas pārvadi Latvijā. 
10. Edijs Kupčs (Latvijas Būvuzņēmēju apvienības valdes priekšsēdētājs) – par LBA loma virzībā uz "Labu būvniecības praksi" un aktuālitātēm būvniecības nozarē.
11. Baiba Vītoliņa (Būvniecības valsts kontroles biroja direktore) – par BVKB uzdevumiem un to izpildi.
12. Daunis Auers (Latvijas Universitātes profesors) – par "Latvija 2040: Jaundibinātas domnīcas nākotnes redzējums".

   Par praksi 2024.gadā kļuva katrā valdes sēdē BRA ārštata eksperta Gata Ābeles ziņojums par asociācijas aktivitātes enerģētikas jomā.


    Dažādu jautājumu risināšanā asociācija deleģētie pārstāvji piedalījās vairākās ministriju un valsts iestāžu  organizētajās sēdēs (Saeimas Tautsaimniecības komisijas, Saeimas Finanšu komisijas, EM, VARAM, VVD, KEM, Latvijas Būvniecības padomē, SPRK, LVS, LVC u.c.), gan sniedza atzinumus, priekšlikumus un pauda nostāju attiecībā uz iestāžu izsludinātajiem normatīvajiem aktiem:
    - Saeimas Tatsaimniecības un Finanšu komisijās par grozījumiem Likumā par akcīzes nodokli, par likumprojekta "Grozījumi Elektroenerģijas tirgus likumā";
   - MK par Eiropas Savienības Atveseļošanas un noturības mehānisma plāna 2.2. reformu un investīciju virziena "Uzņēmumu digitālā transformācija un inovācijas" 2.2.1.4.i. investīcijas "Finanšu instrumenti komersantu digitālās transformācijas veicināšanai" īstenošanas noteikumi"
   - SPRK par elektroenerģijas biržas darījumu analīzi un par konsultāciju dokumentu par grozījumiem Tīkla kodeksā elektroenerģijas nozarē;
   - EM par Latvijas ekonomikas attīstības plānu un Latvijas Būvniecības nozares stratēģiju 2025–2030;
   - Izglītības un zinātnes ministrijā par priekšlikumu samazināt centralizēto eksāmenu skaitu.
   - KEM par MK noteikumu Nr. 570 “Derīgo izrakteņu ieguves kārtība” piemērošanas kārtību un par likumprojektu "Par atkrastes vēja parku Latvijas jūras ūdeņos un Latvijas – Igaunijas ceturto starpsavienojumu".

      BRA izskatīja un sniedza atbalstu vairākiem projekta pieteikumiem saistītiem ar CFLA izsludinātajiem projektu pieteikumiem atlasē Latvijas Atveseļošanas un noturības mehānisma plāna ‘Produktivitātes paaugstināšana caur investīciju apjoma palielināšanu P&A” 5.1.1.1.r.reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai” otrajā kārtā. 
2024.gadā tika sagatavotas 19 BRA vēstules Saeimai, MK, EM, FM, SPRK, IZM, KEM, LDDK, LTRK, RTU, VMKC, LVM par dažādiem ar būvmateriālu ražošanas nozari saistošiem jautājumiem.
     BRA kolektīvu saliedēšanas pirmoreiz tika organizēts sporta un atpūtas pasākumu 2024. gada 5-6. jūlijā atpūtas kompleksā Ungurmalas. Par pieredzi hokejā stāstīja Lauris Dārziņš. Bija iespēja piedalīties tādās aktivitātēs kā Mini turnīri (novuss, šautriņas, galda kērlings) , Komandu sacensības (volejbols) individuālās aktivitātēs, Radošā darbnīca, Red drift sacīkstes, Izbrauciens ar plostu un makšķerēšana, Kontrukciju būvniecības uzdevums. 

2024.gadā BRA savu viedokli pauda radio un TV raidījumos (Latvijas Radio, Latvijas TV ziņu portāliem, DELFI, LLDRA podkāstam), kā arī preses izdevumos (Dienas Bizness, Neatkarīgā, Delfi Bizness, Latvijas Avīze u.c).

      BRA pārstāvji darbojās  “Gada labākā būve Latvijā 2023” žūrijas komisijas darbā. BRA kā ik gadu pasniedza savu ikgadējo balvu „Latvijas lietaskoks 2022” konkursa “Gada labākā būve” būvniekam, kas celtniecībā lietojis visvairāk Latvijā ražotu būvmateriālu. Balva "Lietas koks 2023" tika pasniegta SIA “Merks” par projekta “Elemental Business Centre” Skanstes ielā 25, Rīgā realizāciju.
                Pārskata periodā BRA aktīvi darbojas Latvijas Būvniecības padomē, LTRK Rūpniecības padomē, Latvijas Būvinženieru savienības valdē, TSP Iekšējā tirgus komitejā, RTU Padomnieku konvetā, kā arī būvniecības speciālistu sertifikācijā un RTU diplomdarbu aizstāvēšanas komisijas sēdēs. 
Pārskata periodā tika apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms, nomaksāto nodokļu un maksas par OIK) un enerģijas patēriņa dati. 
Asociācijas gada ienākumus veido Asociācijā ietilpstošo biedru naudas maksājumi, saskaņā ar Valdē apstiprināto dalībnieku biedru maksām, un 2024.gadā veido EUR   ,Izdevumi EUR      .
Ar darba līgumiem nodarbināto patstāvīgu darba ņēmēju asociācijā ir tikai tās valdes priekšsēdētājs. Grāmatvedības pakalpojumu sniedz SIA „K.R. Serviss”, gada pārskatu sagatavoja Inese Majore.
	Asociācijas gada pārskatu, saskaņā ar līgumu, revidējusi SIA “Kontado”, Inese Brance.
Asociācijai nav saistību, ķīlu, garantiju, galvojumu.



Būvmateriālu ražotāju asociācijas 
Valdes priekšsēdētājs                                                                                     L.Jākobsons
Rīga, 2024.gada 


